b'\n_START_ARTICLE_\nUniversity College Maastricht\n_START_SECTION_\nIstoric\n_START_PARAGRAPH_\nUniversitatea Maastricht, din care UCM face parte, a fost infiintata in 1976 \xc8\x99i este una dintre universitatiile cele mai tinere din \xc8\x9a\xc4\x83rile de Jos. Are \xc3\xaen prezent aproximativ 12.000 de studen\xc8\x9bi \xc8\x99i peste 3.000 de angajati. UCM s-a deschis \xc3\xaen septembrie 2002, \xc3\xaenainte de a se muta intr-o nou\xc4\x83 loca\xc8\x9bie \xc3\xaen 2006, \xc8\x99i are \xc3\xaen prezent peste 600 de studen\xc8\x9bi.\n_START_SECTION_\nEduca\xc8\x9bie\n_START_PARAGRAPH_\nUCM ofer\xc4\x83 o licen\xc8\x9b\xc4\x83 (Bachelor) in domeniul artelor liberale \xc8\x99i \xc8\x99tiin\xc8\x9bei, programul fiind predat complet \xc3\xaen limba englez\xc4\x83. Un colegiu de arte liberale este definit de Encyclop\xc3\xa6dia Britannica Concise ca "un colegiu sau un curriculum universitar cu scopul de a \xc3\xaemp\xc4\x83rt\xc4\x83\xc8\x99i cuno\xc8\x99tin\xc8\x9be generale \xc8\x99i a dezvolta capacit\xc4\x83\xc8\x9bile intelectuale generale, spre deosebire de un curriculum profesional sau tehnic." Clasele sunt mici, punandu-se accentul pe un \xc3\xaenv\xc4\x83\xc8\x9b\xc4\x83m\xc3\xa2nt independent, structurat prin modelul de \xc3\xaenv\xc4\x83\xc8\x9b\xc4\x83m\xc3\xa2nt de grup "Problem Based Learning" (PBL). Cursurile programului de UCM sunt concentrate in trei domenii principale si anume: studii umaniste, \xc8\x99tiin\xc8\x9be exacte \xc8\x99i \xc8\x99tiin\xc8\x9be sociale. Studen\xc8\x9bii trebuie s\xc4\x83 aleag\xc4\x83 unul dintre acestea, o combina\xc8\x9bie intre dou\xc4\x83 domenii este posibila, in plus fata de curriculum-ul de baz\xc4\x83 obligatoriu si un program de studiu ales individual de studenti, dintr-un domeniu diferit de domeniul pe care ei se concentreaza.\n_START_SECTION_\nDomeniile de concentrare\n_START_PARAGRAPH_\nDomeniul umanist include disciplinele academice de arte \xc8\x99i studii mass-media, studii culturale, studii europene, istorie, filozofie, literatur\xc4\x83 \xc8\x99i \xc8\x99tiin\xc8\x9b\xc4\x83 \xc8\x99i studii de tehnologie. Domeniul de \xc8\x99tiin\xc8\x9be exacte include biologie, chimie, informatic\xc4\x83, matematic\xc4\x83, fizic\xc4\x83 \xc8\x99i dezvoltare durabil\xc4\x83. Domeniul de \xc8\x99tiin\xc8\x9be sociale include administrare de afaceri, economie, drept interna\xc8\x9bional, rela\xc8\x9bii interna\xc8\x9bionale, \xc8\x99tiin\xc8\x9be politice, psihologie, sociologie \xc8\x99i administra\xc8\x9bie public\xc4\x83. Cursurile sunt structurate \xc3\xaentr-o gril\xc4\x83 de nivel de la 1000 la 3000, care indic\xc4\x83 nivelul de complexitate \xc8\x99i cuno\xc8\x99tin\xc8\x9bele anterioare necesare pentru a le urma. \xc3\x8en plus fa\xc8\x9b\xc4\x83 de cursuri, studen\xc8\x9bii sunt obliga\xc8\x9bi s\xc4\x83 aleag\xc4\x83 cursuri de competen\xc8\x9be, inclusiv, dar nu limitat la, argumentare, etnografie, limbi \xc8\x99i metode de cercetare. \xc3\x8en al treilea r\xc3\xa2nd, studen\xc8\x9bilor li se cere s\xc4\x83 aleag\xc4\x83 un proiect pe semestru. Aceste proiecte pot sa fie inclusiv, dar nu limitat la, o dezbatere academic\xc4\x83, a face parte de un Think Tank sau a scrie un jurnal academic in grup.\n_START_SECTION_\nStructura de curiculum\n_START_PARAGRAPH_\nCurriculum-ul individual al unui student este format din cursuri de instruire men\xc8\x9bionate anterior, competen\xc8\x9be \xc8\x99i proiecte. UCM folosind ECTS (\xc3\xaen limba rom\xc3\xa2n\xc4\x83 SECTS - Sistemul European de Credite Transferabile, sau, pe scurt, credite ), o diplom\xc4\x83 la UCM va cuprinde \xc3\xaen total 180 credite ECTS. Studen\xc8\x9bii se \xc3\xaenscriu la un maxim de 30 ECTS pe semestru, sau 60 ECTS pentru un an complet. Se primesc 5 credite ECTS pentru cursuri \xc8\x99i proiecte \xc8\x99i 2.5 credite ECTS pentru training \xc3\xaen competen\xc8\x9be. Studentii creeaz\xc4\x83 propriul curriculum, cu ajutorul consilierilor academici, aleg\xc3\xa2nd cursuri din domeniul pe care ei se concentreaz\xc4\x83, \xc3\xaen plus fa\xc8\x9b\xc4\x83 de obliga\xc8\x9bia de a completa un curriculum de baz\xc4\x83, care consist\xc4\x83 din patru cursuri, \xc8\x99i o educa\xc8\x9bie general\xc4\x83, consist\xc3\xa2nd din dou\xc4\x83 cursuri dintr-un alt domeniu decat cel pe care studentul l-a ales. Scopul acestui program este de a oferi studen\xc8\x9bilor posibilitatea de a-\xc8\x99i dezvolta preferin\xc8\x9bele academice \xc8\x99i talentele lor, precum \xc8\x99i de a acumula experien\xc8\x9ba \xc8\x99i aptitudinile necesare pregatirii pentru un program de masterat de buna calitate.\n_START_SECTION_\nPartenariate interna\xc8\x9bionale\n_START_PARAGRAPH_\nDe la crearea sa, Colegiul a stabilit o serie de parteneriate interna\xc8\x9bionale, care permit studen\xc8\x9bilor s\xc4\x83 participe la programe de schimb (exchange), acumuland credite care contribuie la diploma lor universitar\xc4\x83 la UCM . Institu\xc8\x9biile care fac parte din sistemul de schimb includ, printre altele, Universidad de Sevilla, Singapore University Management, Universitatea din Hong Kong, Universitatea din Adelaide, Universitatea din California, Universitatea George Washington, Universitatea din Richmond, Universitatea Queens, Coreea Universitatea \xc8\x99i Universitatea din Sydney.\n_START_SECTION_\nLocatia\n_START_PARAGRAPH_\nDup\xc4\x83 lucr\xc4\x83ri majore de renovare, UCM s-a mutat \xc3\xaen fosta m\xc4\x83n\xc4\x83stire Nieuwenhof \xc3\xaen 2006. Situat\xc4\x83 \xc3\xaen cartierul Jekerkwartier \xc3\xaen centrul ora\xc8\x99ului Maastricht, \xc3\xaen imediata apropiere a fortifica\xc8\x9bilor, cl\xc4\x83direa dateaz\xc4\x83 de la 1485. Dupa anul 2000 renovarea fostei manastiri a inclus crearea unei camere comune, facilit\xc4\x83\xc8\x9bi IT \xc8\x99i o sal\xc4\x83 de lectur\xc4\x83 care dispune de literatura de specialitate pentru cursurile predate la facultate. Locatia colegiului UCM se numeste Jekerkwartier si face parte din campusul Centrului universitar din Maastricht care include biblioteca din ora\xc8\x99, Scoala de Afaceri, Facultatea de Drept, \xc8\x99i Graduate School of Governance.\n_START_SECTION_\nAdmiterea \xc8\x99i studen\xc8\x9bii\n_START_PARAGRAPH_\nNoii studen\xc8\x9bi se pot \xc3\xaenscrie la UCM de dou\xc4\x83 ori in anul universitar, \xc3\xaen septembrie \xc8\x99i \xc3\xaen februarie. Acestia sunt selecta\xc8\x9bi pe baza unei scrisori de motiva\xc8\x9bie \xc8\x99i un interviu. Popula\xc8\x9bia de studen\xc8\x9bi UCM cuprinde \xc3\xaen jur de 40 de na\xc8\x9bionalit\xc4\x83\xc8\x9bi diferite, cu peste 50% provenind din afara \xc8\x9a\xc4\x83rilor de Jos. Studenti de la UCM si-au continuat studiile la alte universit\xc4\x83\xc8\x9bi din Europa \xc8\x99i Statele Unite ale Americii, inclusiv la: Universitatea Columbia, Colegiul Imperial Business School, Kings College din Londra, Universitatea Georgetown, University College din Londra, Universitatea Oxford, Universitatea din Cambridge, University College Dublin, Universitatea Paris-Sorbonne, Hertie School of Governance \xc8\x99i London School of Economics.\n_START_SECTION_\nActivit\xc4\x83\xc8\x9bi extracurriculare\n_START_PARAGRAPH_\nUniversalis este o societate multicultural\xc4\x83 \xc8\x99i multidisciplinar\xc4\x83 a studentilor, direct afiliata la UCM. Este administrat\xc4\x83 de studen\xc8\x9bi de la UCM, pentru studen\xc8\x9bii de la UCM. Universalis contribuie at\xc3\xa2t la via\xc8\x9ba \xc8\x99colar\xc4\x83 ca \xc8\x99i la via\xc8\x9ba social\xc4\x83 de la UCM. Asocia\xc8\x9bia este implicat\xc4\x83 \xc3\xaen organizarea dezbaterilor, lecturilor de poezie, petrecerilor, colect\xc4\x83rii de fonduri de caritate, excursiilor si multor alte evenimente.'